
30 กันยายน 2569

โตโยต้า เดินหน้าช่วยเหลือผู้ประสบอุทกภัยปี 2569 อย่างต่อเนื่อง
ผนึกกำลังผู้แทนจำหน่ายและเครือข่ายพันธมิตร ส่งมอบกล่องยังชีพ พร้อมข้าวรัชมงคล
ขยายความร่วมมือส่งต่อความช่วยเหลือในพื้นที่ภาคกลาง 
ภายใต้แนวคิด “TOYOTA GIVING ขับเคลื่อนไทยให้ยั่งยืน”

บริษัท โตโยต้า มอเตอร์ ประเทศไทย จำกัด ร่วมกับมูลนิธิโตโยต้าประเทศไทย สานต่อการช่วยเหลือประชาชนผู้ประสบมหาอุทกภัยปี 2569 พร้อมขยายความร่วมมือกับผู้แทนจำหน่าย   โตโยต้า เครือข่ายพันธมิตร หน่วยงานภาครัฐ และผู้นำชุมชนในพื้นที่ภาคกลาง เพื่อส่งมอบกล่องยังชีพ   ข้าวรัชมงคล และสิ่งของจำเป็นให้เข้าถึงประชาชนที่ได้รับผลกระทบ และตอบสนองความต้องการในแต่ละพื้นที่ ระหว่างวันที่ 30 กันยายน – 2 ตุลาคม 2569 ที่ผ่านมา
จากสถานการณ์อุทกภัยที่ยังคงส่งผลกระทบต่อการดำรงชีวิตของประชาชนในหลายพื้นที่ โตโยต้าได้เดินหน้าส่งต่อความช่วยเหลืออย่างต่อเนื่อง โดยประสานความร่วมมือกับผู้แทนจำหน่ายโตโยต้า เครือข่ายพันธมิตร หน่วยงานภาครัฐ และผู้นำชุมชน เพื่อให้การช่วยเหลือสอดคล้องกับสถานการณ์และความจำเป็นของผู้ประสบภัยในแต่ละพื้นที่ พร้อมสนับสนุนรถขนส่งและจัดคาราวานรถนำกล่องยังชีพ ข้าวรัชมงคล และสิ่งของจำเป็นลงสู่ชุมชน เพื่อส่งมอบความช่วยเหลือถึงมือประชาชนและครัวเรือนที่ได้รับผลกระทบ ร่วมบรรเทาความเดือดร้อนและส่งต่อกำลังใจให้ผู้ประสบภัยอย่างต่อเนื่อง
การช่วยเหลือในครั้งนี้มุ่งบรรเทาความเดือดร้อนและดูแลการดำรงชีวิตของผู้ประสบภัย โดยส่งมอบชุดช่วยเหลือรวม 4,400 ชุด พร้อมข้าวรัชมงคล 2,400 กิโลกรัม เพื่อให้ประชาชนที่ได้รับผลกระทบมีสิ่งของจำเป็นและอาหารสำหรับดำรงชีวิตในช่วงเผชิญอุทกภัย ควบคู่กับการเตรียมความพร้อมสำหรับการฟื้นฟูชุมชนภายหลังสถานการณ์คลี่คลาย
การดำเนินงานภายใต้แนวคิด “TOYOTA GIVING ขับเคลื่อนไทยให้ยั่งยืน” สะท้อนความมุ่งมั่นของโตโยต้าในการเคียงข้างสังคมไทยอย่างต่อเนื่อง โดยต่อยอดพลังความร่วมมือของมูลนิธิโตโยต้าประเทศไทย ผู้แทนจำหน่ายโตโยต้า และเครือข่ายพันธมิตรในพื้นที่ ให้สามารถร่วมดูแลและส่งต่อความช่วยเหลือแก่ชุมชน พร้อมส่งกำลังใจให้ประชาชนก้าวผ่านสถานการณ์อุทกภัยและฟื้นฟูชีวิตความเป็นอยู่ไปด้วยกัน
